laion/Wikipedia-Exotic huggingface dataset:
মহাবজ্রাসন

মহাবজ্রাসন দশম শতাব্দীর একজন ভারতীয় বৌদ্ধ পণ্ডিত ছিলেন। তিনি নারো পা নামক বিখ্যাত ভারতীয় বৌদ্ধ সাধকের ছাত্র ছিলেন এবং তার নিকট হতে তিনি ডাকার্ণব তন্ত্র লাভ করেন। তিনি মৈত্রীপার শিষ্যও ছিলেন। তার ছাত্রদের মধ্যে উল্লেখযোগ্য ছিলেন নিষ্কলঙ্কদেব ও বোধিসত্ত্ব নামক দুই ভারতীয় পণ্ডিত এবং খ্যুং-পো-র্নাল-'ব্যোর নামক তিব্বতী বৌদ্ধ পণ্ডিত। Gardner, Alexander (2010-05)। "Mahāvajrāsana"। The Treasury of Lives: Biographies of Himalayan Religious Masters। সংগ্রহের তারিখ 2014-04-07।  এখানে তারিখের মান পরীক্ষা করুন: |তারিখ= (সাহায্য)
রবার্ট মেটক্যাফ

রবার্ট মেলাঙ্কটন মেটক্যাফ (জন্ম এপ্রিল ৭, ১৯৪৬) একজন মার্কিন তড়িৎ প্রকৌশলী। তিনি ইথারনেট এর সহ-উদ্ভাবক। তিনি ইউনিভার্সিটি অব টেক্সাস অ্যাট অস্টিন এর তড়িৎ প্রকৌশলের অধ্যাপক এবং ডিরেক্টর অব ইনোভেশন। মেটক্যাফ ম্যাসাচুসেট্‌স ইনস্টিটিউট অফ টেকনোলজি থেকে ১৯৬৯ সালে তড়িৎ প্রকৌশল ও এমআইটি স্লোন স্কুল অব ম্যানেজমেন্ট থেকে ইন্ডাস্ট্রিয়াল ম্যানেজমেন্ট এ বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে এমএস এবং ১৯৭৩ সালে পিএইচডি ডিগ্রি অর্জন করেন। ডেভিড বগস "Robert Metcalfe, Inventor Profile"। National Inventors Hall of Fame। ২০০৮-০১-০৪ তারিখে মূল থেকে আর্কাইভ করা। সংগ্রহের তারিখ ২০০৭-১০-১৯।  "Inventor of Ethernet and Venture Capital Executive Bob Metcalfe to Lead Innovation Initiatives at UT ECE"। ২০১১-০৭-২২ তারিখে মূল থেকে আর্কাইভ করা। সংগ্রহের তারিখ ২০১১-০১-২০।  উইকিমিডিয়া কমন্সে রবার্ট মেটক্যাফ সংক্রান্ত মিডিয়া রয়েছে। টুইটারে রবার্ট মেটক্যাফ An interview with Robert Metcalfe Interview ITworld A more detailed interview Video - The History of Ethernet ওয়েব্যাক মেশিনে আর্কাইভকৃত ১৮ নভেম্বর ২০১২ তারিখে Why IT Matters Video Interview of Robert Metcalfe on March 10, 2009 at the Computer History Museum ieee.org [ত্রুটি: আর্কাইভের ইউআরএল অজানা] IEEE History Center biography ([তারিখ অনুপস্থিত] তারিখে আর্কাইভকৃত)
খ্যুং-পো-র্নাল-'ব্যোর

খ্যুং-পো-র্নাল-'ব্যোর (ওয়াইলি: khyung po rnal 'byor) (১০৫০-১১২৭) একজন বিখ্যাত তিব্বতী বৌদ্ধ পণ্ডিত ছিলেন যিনি শাংস-পা-ব্কা'-ব্র্গ্যুদ ধর্মীয় গোষ্ঠী প্রতিষ্ঠা করেন। খ্যুং-পো-র্নাল-'ব্যোর তিব্বতের পূর্ব গ্ত্সাং অঞ্চলের স্ন্যে-মো-রা-মাংস (ওয়াইলি: snye mo ra mang) নামক স্থানে জন্মগ্রহণ করেন। তার পিতার নাম ছিল খুং-র্গ্যাল-স্তাগ-স্ক্যে (ওয়াইলি: khyung rgyal stag skye) এবং মাতার নাম ছিল ম্গো-গ্জা'-ব্ক্রা-শিস-স্ক্যিদ (ওয়াইলি: mgo gza' bkra shis skyid)। তেরো বছর বয়সে তিনি বোন ধর্ম বিষয়ে গ্যুং-দ্রুং-র্গ্যাল-বা (ওয়াইলি: g.yung drung rgyal ba) এবং অতিযোগ তত্ত্ব সম্বন্ধে 'ব্যুং-গ্নাস-সেং-গের (ওয়াইলি: 'byung gnas seng ge) নিকট শিক্ষাগ্রহণ করেন। এছাড়া তিনি নিরুপা নামক বৌদ্ধ পণ্ডিতের নিকট আ-মা-না-সা'ই-ছোস-স্কোর-ন্যের-ল্ঙ্গা (ওয়াইলি: a mA na sa'i chos skor nyer lnga) নামক অতিযোগ তত্ত্বের ওপর শিক্ষাগ্রহণ করেন। এরপর তিনি নেপাল যাত্রা করে রত্নাকরগুপ্ত নামক বৌদ্ধ পণ্ডিত এবং রত্নবজ্র, ক্ষেত্রবজ্র ও অতুল্যবজ্র নামক মৈত্রী পার তিন শিষ্যের নিকট শিক্ষালাভ করেন। এরপর তিনি ভারতে দানশীল নামক নারো পার শিষ্য ও মৈত্রী পার নিকট ধর্মশিক্ষালাভ করেন। এরপর নারো পার ভগিনী নিগুমার নিকট নিগুমার ছয় যোগ সম্বন্ধে শিক্ষালাভ করেন। এছাড়া তিনি রাহুলগুপ্তবজ্র, কমলরক্ষিত ও বিরূপার শিষ্যা সুখসিদ্ধির নিকটেও শিক্ষালাভ করেন। খ্যুং-পো-র্নাল-'ব্যোর বিখ্যাত তিব্বতী বৌদ্ধ পণ্ডিত ও গ্লাং-থাং বৌদ্ধবিহারের প্রতিষ্ঠাতা গ্লাং-রি-থাং-পো-র্দো-র্জে-সেং-গের (ওয়াইলি: glang ri thang pa rdo rje seng ge) নিকট দীক্ষালাভ করেন। খ্যুং-পো-র্নাল-'ব্যোরের ছয়জন প্রধান শিষ্য ছিলেন র্মে'উ-স্তোন (ওয়াইলি: rme'u ston), গ্যোর-পো-র্গ্যা-মো-ছে, র্ঙ্গুল-স্তোন-রিন-দ্বাং (ওয়াইলি: g.yor po rgya mo che), লা-স্তোদ-পা-দ্কোন-ম্ছোগ-ম্খার (ওয়াইলি: la stod pa dkon mchog mkhar), ঝাং-স্গোম-ছোস-সেং (ওয়াইলি: zhang sgom chos seng), র্মোগ-ল্চোগ-পা-রিন-ছেন-ব্র্ত্সোন-'গ্রুস (ওয়াইলি: rmog lcog pa rin chen brtson 'grus)। এঁদের মধ্যে তিনি একমাত্র র্মোগ-ল্চোগ-পা-রিন-ছেন-ব্র্ত্সোন-'গ্রুসকে নিগুমার ছয় যোগ সম্বন্ধে শিক্ষাদান করেন। Gardner, Alexander (2009-12)। "Khyungpo Neljor"। The Treasury of Lives: Biographies of Himalayan Religious Masters। সংগ্রহের তারিখ 2014-04-07।  এখানে তারিখের মান পরীক্ষা করুন: |তারিখ= (সাহায্য)
মৈত্রী পা

মৈত্রী পা বা মৈত্রীপাদ বা মৈত্রীগুপ্ত বা অদ্বয়বজ্র (১০০৭-১০৮৫) একজন বিখ্যাত ভারতীয় মহাসিদ্ধ ছিলেন। তিনি মহামুদ্রা সন্বন্ধীয় তত্ত্বের শিক্ষক ছিলেন। তার প্রধান শিক্ষক ছিলেন শবর পা ও রত্নাকরশান্তি এবং প্রধান শিষ্য ছিলেন মার-পা-ছোস-ক্যি-ব্লো-গ্রোস। মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তার শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। Tradition has it that the Dharmadharmatāvibhaga and the Ratnagotravibhāga were rediscovered and taught by Maitrīpa, but Maitrīpa's teacher at Vikramaśīla, Jñānaśrīmitra (ca. 980-1040), must have already known these two works when he composed his Sākārasiddhiśāstra and Sākārasamgraha. Ratnākaraśānti, another teacher of Maitrīpa, also quotes the Ratnagotravibhāga in the Sūtrasamuccayabhāṣya. Maitrīpa passed the Dharmadharmatāvibhaga and the Ratnagotravibhāga on to Ānandakīrti and Sajjana. Tatz, Mark (1998). “Maitrī-pa and Atiśa,” in Tibetan Studies: Proceedings of the 4th Seminar of the International Association for Tibetan Studies, ed. Helga Uebach and Jampa L. Panglung. Munchen: Kommission für Zentralasiatische Studien Bayerische Akademie der Wissenschaften.(জার্মান) Hookham, S. K. (1991). The Buddha within: Tathagatagarbha doctrine according to the Shentong interpretation of the Ratnagotravibhaga. SUNY Press. আইএসবিএন ০-৭৯১৪-০৩৫৭-২. Source; [১] (accessed: Tuesday May 5, 2009), p.165. Mathes, Klaus-Dieter (2008). A Direct Path to the Buddha Within: Gö Lotsāwa's Mahāmudra Interpretation of the Ratnagotravibhāga. Somerville, MA, USA: Wisdom Publications, Inc. আইএসবিএন ০-৮৬১৭১-৫২৮-৪(pbk.:alk.paper): p.2 X "The Life of the Siddha-Philosopher Maitrīgupta" by Mark Tatz Journal of the American Oriental Society Vol. 107, No. 4, Oct. - Dec. pgs 695-711
সম্রাট পেঙ্গুইন

এম্পেরার পেঙ্গুইন বা সম্রাট পেঙ্গুইন (ইংরেজি: Emperor Penguin) (Aptenodytes forsteri) পেঙ্গুইন প্রজাতিদের মধ্যে সবথেকে লম্বা এবং সবথেকে ভারি পেঙ্গুইন। এদের বসবাস হল অ্যান্টার্কটিকাতে। মহিলা এবং পুরুষ দুজনেরই সমান মাপের পালক আছে এবং দুজনেরই উচ্চতা সমান হয়। এদের উচ্চতা হয় ১২২ সেমি (৪৮ ইঞ্চি) এবং এদের ওজন হয় ২২-৪৫ কেজি (৪৯-৯৯ পাউন্ড)। এদের একটি প্রাপ্তবয়স্ক পেঙ্গুইনের উচ্চতা ৬ থেকে সাড়ে ৬ ফুট পর্যন্ত হয়। এদের পৃষ্ঠীয় দিক এবং মাথা কালো এবং রুঢ়ভাবে সাদা পেট থেকে অঙ্কিত হয়, এদের বুক হয় ফ্যাকাসে হুলুদ রঙের এবং কানে উজ্জ্বল হলুদ রঙের দাগ দেখতে পাওয়া যায়। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই প্রজাতি জলের মধ্যে প্রায় ১৮ মিনিট ধরে ডুবে থাকতে পারে এবং এরা ৫৩৫ মিটার (১,৭৫৫ ফুট) গভীরতা পর্যন্ত ডুব দিতে সক্ষম। এই সুবিধার জন্য এদের শরীরে বেশকিছু অভিযোজনের ব্যবস্থা আছে যা হল কম অক্সিজেন পর্যায়ে কাজ করার জন্য অসাধারণভাবে কাঠামোগত হিমোগ্লোবিন থাকে এদের শরীরে। বারোট্রমা কমাতে এদের শরীর প্রচণ্ড শক্ত হাড় দিয়ে গঠিত। এবং এরা তাদের শরীরের বিপাক কমানোর জন্য বিভিন্ন গৌণ অঙ্গ বন্ধ রাখতে পারে। এরাই একমাত্র পেঙ্গুইন জাতি যারা শীকালের অ্যান্টার্কটিকাতে প্রজনন করে। প্রজননের জন্য এই পেঙ্গুইনরা ৫০-১২০ কিলোমিটার (৩১-৭৫ মাইল) স্থানান্তর করে প্রজনন ক্ষেত্রে। মহিলারা একটাই ডিম পারে, যেটা পুরুষরা তা দেয়। আর তখন মহিলারা ভোজনে সমুদ্রে ফিরে যায়। এদের আয়ু প্রধানত ২০ বছর হয়, অবশ্য কিছু কিছু সমউ দেখা গেছে যে কিছু কিছু পেঙ্গুইন ৫০ বছর বয়স পর্যন্তও বাঁচতে পারে। BirdLife International (২০১২)। "Aptenodytes forsteri"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জি সিনেমা

জি সিনেমা হল মুম্বাই ভিত্তিক ভারতের একটি হিন্দি স্যাটেলাইট সিনেমার চ্যানেল। চ্যানেলটি জনপ্রিয় জি ইন্টারটেইন্টমেন্ট ইন্টারপ্রাইজ এর মালিক উদ্যোগে পরিচালিত যেটি ইসেল গ্রুপ এর একটি অংশ এবং সারা বিশ্বের অনেক দেশে সম্প্রচার করা হয়ে থাকে। চ্যানেলটি পূর্বের স্টার টিভি চ্যানেল আমব্রেলার একটি অংশ ছিল। জি সিনেমা ভারতের প্রথম হিন্দি চলচ্চিত্রের চ্যানেল ছিল। চ্যানেলটি ১৯৯৫ সালের এপ্রিল এর শুরুর দিন থেকে এশিয়ার প্রায় সবকটি দেশে, যুক্তরাজ্য, মার্কিন যুক্তরাষ্ট্র, আফ্রিকা, মরিশাস এবং আরো অন্যান্য দেশে বসবাসকারী হিন্দি সিনেমার ভক্তদের মধ্যে পৌঁছনোর যথেষ্ট শক্তি অর্জন করেছে। এই চ্যানেলে প্রায় ছয়টি চলচ্চিত্র এবং চলচ্চিত্র ভিত্তিক অনুষ্ঠানমালাসহ অন্যান্য বিভিন্ন ধরনের অনুষ্ঠানমালা ২৪ ঘণ্টা ধরে সম্প্রচার করা হয়। জি সিনেমা ভারত জুড়ে কেবল ও স্যাটেলাইট ৭৫% এর বেশি পরিবারে সম্প্রচার করা হয়। সেট ম্যাক্স স্টার স্পোর্টস "Star TV sells, Zee consolidates"। domain-b.com। সংগ্রহের তারিখ ২০১২-০৭-১১।  অফিসিয়াল ওয়েবসাইট ওয়েব্যাক মেশিনে আর্কাইভকৃত ২৮ নভেম্বর ২০১৮ তারিখে
৯এক্সএম

৯এক্সএম হল মুম্বাই ভিত্তিক ভারতে সম্প্রচারিত একটি ভারতীয় হিন্দি গানের টেলিভিশন চ্যানেল। চ্যানেলটি ৯এক্স মিডিয়া মালিকানাধীন, প্রাইভেট ইকুইটি ফান্ড বিনিয়োগকারী একটি সাহচর্য মালিকানাধীন ভারতীয় টেলিভিশন সম্প্রচারক। ৯এক্সএম সাম্প্রতিক মুক্তিপ্রাপ্ত বলিউড গান সম্প্রচারসহ বাড়ে এবং ছোটে, ভিগি বিল্লি, বাদশা ভাই এবং দ্যা বিটেল নাট এর মত মজাদার সব অ্যানিমেশন চরিত্রের মাধ্যমে মজাদার সব চুটকি মিশিয়ে প্রাণবন্ত করে প্রচার করে থাকে। "9XM gets into licensing and merchandising business"। afaqs!। ৫ আগস্ট ২০১০। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৮।  9XM Official Site ওয়েব্যাক মেশিনে আর্কাইভকৃত ৯ এপ্রিল ২০১৪ তারিখে
নিগুমা

নিগুমা দশম শতাব্দীর একজন বিখ্যাত ভারতীয় বৌদ্ধ যোগিনী ছিলেন। তার জীবন সম্বন্ধে বিশেষ কিছু জানা যায় না। তিনি কাশ্মীরে এক ধনী ব্রাহ্মণ পরিবারে জন্মগ্রহণ করেন। ঐতিহাসিকদের মতে তিনি বিখ্যাত বৌদ্ধ সাধক নারো পার ভগিনী বা সঙ্গিনী ছিলেন। শাংস-পা-ব্কা'-ব্র্গ্যুদ ধর্মীয় গোষ্ঠীর প্রবক্তা খ্যুং-পো-র্নাল-'ব্যোর তার প্রধান শিষ্য ছিলেন যাকে তিনি নিগুমার ছয় যোগ সম্বন্ধে শিক্ষাদান করেন। নিগুমার জীবন নিয়ে র্মোগ-ল্চোগ-পা-কুন-দ্গা'-'ওদ (ওয়াইলি: rmog lcog pa kun dga' 'od) নামক এক বৌদ্ধ লামা একটি সংক্ষিপ্ত জীবনী রচনা করেছেন। Niguma, Rangjung Yeshe Wiki Prenzel, Angelika (২০০৭)। Dakinis: Lebensgeschichten weiblicher Buddhas / Dakinis: Life Stories of the female Buddhas। Wuppertal, Germany। আইএসবিএন 9-783937-160139। (জার্মান) Rigpa Wiki Shangpa Network
চার্লস স্টার্ক ড্রেপার

চার্লস স্টার্ক ড্রেপার একজন মার্কিন বিজ্ঞানী ও প্রকৌশলী। তিনি জাড্যভিত্তিক যান পরিচালনা (ইনার্শিয়াল ন্যাভিগেশন) নামক ব্যবস্থার জনক হিসেবে পরিচিত। তিনি ম্যাসাচুসেট্‌স ইনস্টিটিউট অফ টেকনোলজি-র ইন্সট্রুমেন্টেশন ল্যাবরেটরির প্রতিষ্ঠাতা এবং পরিচালক ছিলেন। পরে তাঁর সম্মানে এটির নামকরণ করা হয় চার্লস স্টার্ক ড্রেপার ল্যাবরেটরি। ড্রেপার মিজুরির উইন্ডসরে ১৯০১ সালের ২ অক্টোবর জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯২২ সালে মনোবিজ্ঞান বিষয়ে কলাবিদ্যায় স্নাতক উপাধি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯২৬ সালে তড়িৎ-যন্ত্র প্রকৌশল ক্ষেত্রে বিজ্ঞানে স্নাতক, পদার্থবিজ্ঞান বিষয়ে ১৯২৮ সালে বিজ্ঞানে স্নাতকোত্তর এবং ১৯৩৮ সালে বিজ্ঞানের ডক্টরেট উপাধি অর্জন করেন। ড্রেপার ১৯৩৫ সালে ম্যাসাচুসেট্‌স ইনস্টিটিউট অফ টেকনোলজির বিমানচালনা বিজ্ঞান ও মহাকাশযান চালনা বিজ্ঞান (অ্যারোনটিক্স অ্যান্ড অ্যাস্ট্রোনটিক্স) সহকারী অধ্যাপক হিসেবে যোগদান করেন। তিনি ১৯৩৯ সালে বিমানচালনা প্রকৌশল বিভাগের পূর্ণকালীন অধ্যাপক নিযুক্ত হন। ড্রেপার মার্কিন যুক্তরাষ্ট্রের জাতীয় প্রকৌশল অ্যাকাডেমির একজন সদস্য ছিলেন।। তিনি মার্কিন পদার্থবিজ্ঞান সমাজ, মার্কিন শিল্পকলা ও বিজ্ঞান অ্যাকাডেমি, মার্কিন যন্ত্র প্রকৌশলী সমাজ এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স-এর একজন সদস্য ছিলেন। মার্কিন যুক্তরাষ্ট্রের জাতীয় বিজ্ঞান পদক (ন্যাশনাল মেডেল অভ সায়েন্স), ১৯৬৪ http://authors.library.caltech.edu/5456/1/hrst.mit.edu/hrs/apollo/public/people/csdraper.htm http://www.madehow.com/inventorbios/15/Charles-Stark-Draper.html http://www.ieeeghn.org/wiki/index.php/Charles_Stark_Draper "সংরক্ষণাগারভুক্ত অনুলিপি"। ২৭ মে ২০১২ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৪।
টিং লি

টিং লি অণুতরঙ্গ, লেজার এবং অপটিক্যাল কমিউনিকেশন ক্ষেত্রের একজন চীনা-মার্কিন বিজ্ঞানী। লি ১৯৩১ সালের ৭ জুলাই নানজিংয়ে জন্মগ্রহণ করেন। লি দক্ষিণ আফ্রিকার ইউনিভার্সিটি অব উইটওয়াটারস্র্যান্ড থেকে ব্যাচেলর ডিগ্রি এবং নর্থওয়েস্টার্ন বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৫৭ সালে বেল ল্যাব্‌স এ যোগদান করেন এবং ১৯৯৮ সালে অবসর গ্রহণ করেন। Yung Jui (Ray) Chen (আগস্ট ২০১১)। "Report on the Special Symposium at OECC 2011 that Pays Special Tribute to Dr. Tingye Li on his 80th Birthday"। News। IEEE Photonics Society। আগস্ট ৩, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৮, ২০১৩।  Douglas Martin (জানুয়ারি ৬, ২০১৩)। "Tingye Li Dies at 81; Played Crucial Role in Laser's Development"। The New York Times। সংগ্রহের তারিখ জানুয়ারি ৮, ২০১৩।  https://www.optica.org/history/biographies/bios/tingye-li/
লাউৎসেন এখবার্টস ইয়ান ব্রাউয়ার

লাউৎসেন এখবার্টস ইয়ান ব্রাউয়ার (ফেব্রুয়ারি ২৭, ১৮৮১ – ডিসেম্বর ২, ১৯৬৬) ছিলেন একজন ওলন্দাজ গণিতবিদ।
সুরমণ্ডল

সুরমণ্ডল হচ্ছে এক ধরনের ভারতীয় শুষিরযন্ত্র। এটি একটি অত্যন্ত প্রাচীন বাদ্যযন্ত্র । হিন্দু ও মুসলিম অনুষ্ঠানাদিতে এই যন্ত্রের ব্যবহার হয়ে আসছে মুঘল পূর্ব সময় হতে। এখনো এর ব্যবহার আছে তবে তা মূলত উচ্চাঙ্গ সঙ্গীতের সঙ্গতকারী যন্ত্র হিসেবে। বাংলাদেশে সুরমণ্ডলের ব্যবহার দেখা যায় ফেরদৌসী রহমান ও ওস্তাদ আখতার সাদমনীর উচ্চাঙ্গ সঙ্গীত পরিবেশনায় সঙ্গতকারী যন্ত্র হিসেবে ।
'ছাদ-খা-বা-য়ে-শেস-র্দো-র্জে

'ছাদ-খা-বা-য়ে-শেস-র্দো-র্জে (ওয়াইলি: 'chad kha ba ye shes rdo rje) (১১০১-১১৭৫) একজন বিখ্যাত তিব্বতী বৌদ্ধ পণ্ডিত ছিলেন যিনি ব্লো-স্ব্যোং-দোন-ব্দুন-মা (ওয়াইলি: sha ra ba yon tan grags) নামক একটি বিখ্যাত গ্রন্থ রচনা করেন। 'ছাদ-খা-বা-য়ে-শেস-র্দো-র্জে ১১০১ কগ্রিষ্টাব্দে তিব্বতের লুরো নামক স্থানে ব্যা পরিবারগোষ্ঠীতে জন্মগ্রহণ করেন। তার পিতার নাম ছিল 'ফাগ্স-পা-স্ক্যাব্স (ওয়াইলি: 'phags pa skyabs) এবং মাতার নাম ছিল ব্সোদ-নাম্স-স্ক্যিদ (ওয়াইলি: bsod nams skyid)। তিনি শৈশবে রাস-ছুং-র্দো-র্জে-গ্রাগ্স-পা নামক বিখ্যাত বৌদ্ধ পণ্ডিতের ছাত্র ছিলেন। একুশ বছর বয়সে ম্খান-পো-র্ত্সে-বের-বা (ওয়াইলি: mkhan po rtse ber ba) ও ছাগ্স-রিন-ছেন-'ছাং (ওয়াইলি: chags rin chen 'chang) নামক দুই বৌদ্ধভিক্ষু তাকে শিক্ষার্থীর শপথ দান এবং বিনয় সম্বন্ধে শিক্ষাদান করেন। তিনি তেইশ বছর বয়সে ত্শা-রোং-জো-স্তান (ওয়াইলি: tsha rong jo stan), ঝাং-শেস-রাব-স্প্রিং (ওয়াইলি: zhang shes rab spring) এবং দ্বাগ্স-পো-গ্তসাং-'দুল-বা (ওয়াইলি: dwags po gtsang 'dul ba) নামক তিন বৌদ্ধভিক্ষুর নিকট হতে ভিক্ষুর দীক্ষাগ্রহণ করেন। তিনি দ্গে-ব্শেস-ব্ত্সান (ওয়াইলি: dge bshes btsan) নামক বৌদ্ধ পণ্ডিতের নিকট মৈত্রেয়র সূত্রালঙ্কার, রাস-ছুং-র্দো-র্জে-গ্রাগ্স-পার নিকট মি-লা-রাস-পার তান্ত্রিক শিক্ষা, ম্যাং-ল্চাগ্জ-ঝিং-পা (ওয়াইলি: myang lcags zhing pa) নামক বৌদ্ধ পণ্ডিতের নিকট ব্লো-স্ব্যোং তত্ত্ব ও গ্লাং-রি-থাং-পা নামক বিখ্যাত পণ্ডিত রচিত ব্লো-স্ব্যোং-ত্শিগ্স-ব্র্গ্যাদ-মা (ওয়াইলি: blo sbyong tshigs brgyad ma) নামক গ্রন্থ এবং দ্গে-ব্শেস-লুগ্স-স্মাদ-পা (ওয়াইলি: dge bshes lugs smad pa) নামক বৌদ্ধ পণ্ডিতের নিকট স্নে'উ-জুর-পা-য়ে-শেস-'বারের লাম-রিম সংক্রান্ত শিক্ষালাভ করেন। এরপর তিনি শা-রা-বা-য়োন-তান-গ্রাগ্স (ওয়াইলি: sha ra ba yon tan grags) নামক বিখ্যাত বৌদ্ধ শিক্ষকের নিকট তেরো বছর ধরে ব্দাগ-গ্ঝান-ম্ন্যাম-ব্র্জেস (ওয়াইলি: bdag gzhan mnyam brjes) নামক অতীশ দীপঙ্করের গুহ্যসাধনা সহ ব্লো-স্ব্যোং তত্ত্বের বহু শিক্ষাদান করেন। ১১৪১ খ্রিষ্টাব্দে শা-রা-বা-য়োন-তান-গ্রাগ্সের মৃত্যু হলে তিনি লাম-রিম ও ব্লো-স্ব্যোং তত্ত্ব সম্বন্ধে শিক্ষাদান করেন। তিনি ব্লো-স্ব্যোং-দোন-ব্দুন-মা (ওয়াইলি: blo sbyong don bdun ma) নামক ব্লো-স্ব্যোং তত্ত্বের ওপর একটি বিখ্যাত গ্রন্থ রচনা করেন। তিনি লাসা শহর থেকে সত্তর কিলোমিটার উত্তর-পূর্বে 'ছাদ-খা বৌদ্ধবিহার স্থাপন করেন। তার প্রধান শিষ্য ছিলেন সে-স্প্যিল-বু-বা-ছোস-ক্যি-র্গ্যাল-ম্ত্শান (ওয়াইলি: se spyil bu ba chos kyi rgyal mtshan)। Chhosphel, Samten (জুলাই ২০১২)। "Chekhawa Yeshe Dorje"। The Treasury of Lives: Biographies of Himalayan Religious Masters। সংগ্রহের তারিখ ৭ এপ্রিল ২০১৪।  Universal Compassion: Inspiring Solutions for Difficult Times by Geshe Kelsang Gyatso pages xi 1, Tharpa Publications (4th. ed., 2002) আইএসবিএন ০-৯৪৮০০৬-৭২-২
তানপুরা

তানপুরা (ইংরেজি: Tanpura) হচ্ছে একধরনের তার বিশিষ্ট যন্ত্র, যা বাদ্যযন্ত্র হিসেবে ব্যবহৃত হয়ে থাকে। এই বাদ্যযন্ত্রটি পৃথিবীর বেশ কিছু অঞ্চলে দেখা যায়। এগুলো হচ্ছে বসনিয়া ও হার্জেগোভিনা, ক্রোয়েশিয়া, সার্বিয়া, বুলগেরিয়া এবং ভারত । ভারত ছাড়া অন্যান্য অঞ্চলে এটি ল্যূটজাতীয় প্লাক যন্ত্র হিসেবে দেখা যায়। কিন্তু ভারতে তানপুরার ধরন বা আকৃতি অনেকটা সেতারের মত । দক্ষিণ ভারতে তাম্বুরা এবং অন্যান্য অঞ্চল ও বাংলাদেশে এটা তানপুরা হিসেবে পরিচিত। এই অঞ্চলে তানপুরা মূলত উচ্চাঙ্গ সঙ্গীতের সঙ্গতকারী বাদ্যযন্ত্র হিসেবে ব্যবহৃত হয় । ইতিহাসে উল্লেখিত আছে আকবরের রাজসভায় এমন বাদ্যযন্ত্র তানসেন (English: Tansene) বাজাতেন।৷ সেতারের মত দেখতে। নিচের অংশটি তুলনামূলক গোল আর ফাঁপা হয়। লাউয়ের তুম্বার উপরে একটি ডান্ডি যুক্ত করে তাতে চারটি তার লাগিয়ে তানপুরা তৈরি করা হয় ।
গ্লাং-রি-থাং-পা

গ্লাং-রি-থাং-পা (তিব্বতি: གླང་རི་ཐང་པ་, ওয়াইলি: glang ri thang pa) বা গ্লাং-থাং-পা-র্দো-র্জে-সেং-গে (তিব্বতি: གླང་ཐང་པ་རྡོ་རྗེ་སེངྒེ་, ওয়াইলি: glang thang pa rdo rje seng+ge) (১০৫৪-১১২৩) একজন বিখ্যাত তিব্বতী বৌদ্ধ পণ্ডিত ছিলেন। গ্লাং-রি-থাং-পা মধ্য তিব্বতে জন্মগ্রহণ করেন এবং পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যালের শিষ্যত্ব গ্রহণ করেন। তিনি নেপালের লাংতাং অঞ্চলে বসবাস করতেন এবং ঐ স্থানে তিনি ব্কা'-গদাম্স বৌদ্ধধর্মসম্প্রদায়ের জন্য লাংতাং বৌদ্ধবিহার স্থাপন করেন। তিনি ব্লো-স্ব্যোং-ত্শিগ্স-ব্র্গ্যাদ-মা (তিব্বতি: བློ་སྦྱོང་ཚིགས་བརྒྱད་མ།, ওয়াইলি: blo sbyong tshigs brgyad ma) নামক একটি বিখ্যাত গ্রন্থ রচনা করেন। Tibetan Himalayan Digital Library Online Dictionary ওয়েব্যাক মেশিনে আর্কাইভকৃত ১৭ মে ২০০৯ তারিখে, search "glang ri thang pa" Tibetan Himalayan Digital Library Online Dictionary ওয়েব্যাক মেশিনে আর্কাইভকৃত ১৭ মে ২০০৯ তারিখে, search "glang thang" rigpawiki[স্থায়ীভাবে অকার্যকর সংযোগ], Geshe Langri Tangpa চতুর্দশ দলাই লামা, Transforming the Mind: Eight Verses on Generating Compassion and Transforming your Life, Thorsons (2000) আইএসবিএন ০-৭২২৫-৩৮৬৫-০ PB Geshe Kelsang Gyatso: Eight Steps to Happiness, Tharpa, 2000. (আইএসবিএন ০৯৪৮০০৬ ৬৫ x {{আইএসবিএন}} এ প্যারামিটার ত্রুটি: অবৈধ অক্ষর) Langri Tangpa's Eight Verses for Training the Mind Tibetan Himalayan Digital Library Online Dictionary
এস্রাজ

এস্রাজ (বিকল্প উচ্চারণঃ ইস্রাজ ; হিন্দী: इसराज) হচ্ছে একটি তার যন্ত্র। এই যন্ত্রটি মূলতঃ ভারতীয় উপমহাদেশেই ব্যবহৃত হয়। এর উৎপত্তিও খুব বেশি দিন আগে নয়। আনুমানিক ২-৩ শত বৎসর আগে, হাজার বছর ধরে প্রচলিত সারেঙ্গীর সরলরূপ হিসাবে যন্ত্রটি আবিষ্কৃত হয়। বলা হয় এস্রাজ সেতার ও সারেঙ্গীর সমন্বিত রূপ। এস্রাজের ব্যবহার দেখা যায় মূলতঃ পূর্ব ও মধ্য ভারতে এবং বাংলাদেশে । এটি তারের ওপর ছড় টেনে বাজাতে হয়। মূলতঃ সঙ্গতকারী যন্ত্র হিসেবেই এস্রাজ ব্যবহৃত হলেও এটিতে পূর্ণ গানের সুর তোলা সম্ভব। রবীন্দ্র সঙ্গীতের সঙ্গে এস্রাজের সঙ্গত শ্রুতিমধুরতা সৃষ্টি করে। এস্রাজের আরেকটি রূপ হলো তারসেহনাজ। এস্রাজের সমরূপ আরেকটি বাদ্যযন্ত্র রয়েছে যা দিলরুবা নামে পরিচিত। এটি ভারতের উত্তরাংশে সচরাচর ব্যবহৃত হয়। ধর্মীয় সঙ্গীত ও হালকা রাগপ্রধান সঙ্গীতে দিলরূবা ব্যবহৃত হয়। নির্মিতির দিক থেকে ঐক্য থাকলেও দিলরুবার বাদন পদ্ধতি ভিন্ন। এস্রাজ এবং দিলরুবা উভয়েরই কাঠামো ও গঠন শৈলী প্রায় অভিন্ন। মাঝারি আকৃতির সেতারের মতে ডান্ডির উপর ২০টি ধাতব ঘাট বেঁধে দেয়া হয়। এগুলোর উপর ১২ থেকে ১৫টি সহমর্মী সুরের বা তরঙ্গের তার বাঁধা হয়। দিলরুবায় অবশ্য এরচেয়ে বেশি সংখ্যক তার ব্যবহৃত হয় (১৯), এ কারণে দিলরুবার পাটাতনটি একটু চওড়া হয়ে থাকে। দু'টো যন্ত্রেই প্রধান তার চারটি। এগুলো বেহালার মতো ছড়ের সাহায্যে বাজানো হয়। নিচের অংশ সেতারের লাউয়ের তুম্বার পরিবর্তে কাঠের ছোট তুম্বাকৃতির খোলের উপর তবলার উপরিভাগের মতো ছাগলের চামড়ার ছাউনি দিয়ে টান টান করে বাঁধা হয়। উল্লেখযোগ্য যে সারেঙ্গীতে ব্যবহৃত হতো প্রাণীজ তার, অন্যপক্ষে এস্রাজ ও দিলরুবায় ধাতব তার ব্যবহার হয়। বাদক জোড় আসনে বসে বাজিয়ে থাকেন। বাম কাধেঁ যন্ত্রের গ্রীবাটির ভর রেখে ভূমিতে এস্রাজ স্থাপন করা হয়। এরপর ডান হাতে ছড় টানা হয় এবং বাম হাতে তারের বিভিন্ন স্থানে স্পর্শ করা হয়। রবীন্দ্রনাথ ঠাকুরের আমন্ত্রণে বিষ্ণুপুরের অশেষচন্দ্র বন্দ্যোপাধ্যায় শান্তিনিকেতনে এস্রাজের শিক্ষকতা করেছিলেন। তার শিষ্য রণধীর রায় এস্রাজবাদক হিসাবে বিশেষ সুখ্যাতি অর্জন করেছিলেন। এস্রাজের ইতিহাস "সংরক্ষণাগারভুক্ত অনুলিপি"। ৮ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০০৯।  "সংরক্ষণাগারভুক্ত অনুলিপি"। ৫ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০০৯।  "ভারতীয় এস্রাজ"। ৯ মে ২০০৮ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০০৯।  এস্রাজের ছবি ওয়েব্যাক মেশিনে আর্কাইভকৃত ২৩ আগস্ট ২০০৯ তারিখে
আবদুস সাত্তার (দ্ব্যর্থতা নিরসন)

আবদুস সাত্তার নামটি দিয়ে বোঝানো হতে পারে - আবদুস সাত্তার (রাষ্ট্রপতি) –বাংলাদেশের সাবেক রাষ্ট্রপতি। আবদুস সাত্তার (বীর উত্তম) –মুক্তিযুদ্ধের খেতাবপ্রাপ্ত মুক্তিযোদ্ধা। আবদুস সাত্তার (বীর বিক্রম) –মুক্তিযুদ্ধের খেতাবপ্রাপ্ত মুক্তিযোদ্ধা। আব্দুস সাত্তার খাঁন (বীর প্রতিক) –মুক্তিযুদ্ধের খেতাবপ্রাপ্ত মুক্তিযোদ্ধা। আবদুস সাত্তার (টাঙ্গাইলের রাজনীতিবিদ) –১৯৭৩ সালের প্রথম জাতীয় সংসদ সদস্য। আবদুস সাত্তার (নারায়ণগঞ্জের রাজনীতিবিদ) –বাংলাদেশের রাজনীতিবিদ ও সাবেক সাংসদ। আবদুস সাত্তার (অধ্যাপক) -দি ইন্টারন্যাশনাল ইউনিভার্সিটি অব স্কলার্সের উপাচার্য। আবদুস সাত্তার (কুমিল্লার রাজনীতিবিদ) –বাংলাদেশী রাজনীতিবিদ যিনি তৎকালীন কুমিল্লা-২১ আসনের সংসদ সদস্য ছিলেন। আব্দুস সাত্তার (ঝিনাইদহের রাজনীতিবিদ) -বাংলাদেশী রাজনীতিবিদ ও ঝিনাইদহ-৪ আসনের সাবেক সংসদ সদস্য। আব্দুস সাত্তার (রাজনীতিবিদ) –ময়মনসিংহ-৬ আসনের সংসদ সদস্য। আব্দুস সাত্তার (জামালপুরের রাজনীতিবিদ) - বাংলাদেশী রাজনীতিবিদ ও জামালপুর-১ আসনের সংসদ সদস্য। আবদুল সাত্তার আকন – বাংলাদেশী রাজনীতিবিদ ও বাগেরহাট-৪ আসনের সাবেক সংসদ সদস্য। আবদুস সাত্তার মন্ডল -রাজশাহী-৪ থেকে নির্বাচিত সংসদ সদস্য ও বিএনপির রাজনীতিবিদ। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
নূরুল হক (বীর উত্তম)

একই নামের অন্যান্য ব্যক্তিবর্গের জন্য দেখুন নূরুল হক। শহীদ নূরুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। শহীদ নূরুল হকের পৈতৃক বাড়ি নোয়াখালী জেলার কোম্পানীগঞ্জ উপজেলার সিরাজপুর ইউনিয়নের সিরাজপুর গ্রামে। তার বাবার নাম আবদুল কাদের এবং মায়ের নাম শামসুন নাহার। তার স্ত্রীর নাম নূর নেছা।ছোট ভাই গোলাম মাওলা। পাকিস্তান সেনাবাহিনীতে কর্মরত ছিলেন নূরুল। ১৯৭০ সালে তিনি ছিলেন পশ্চিম পাকিস্তানে। নভেম্বর মাসের শেষ দিকে ছুটি নিয়ে বাড়ি ফিরে বিয়ে করেন। এরপর ধীরে ধীরে দেশের পরিস্থিতি খারাপ হতে থাকলে তিনি আর চাকরিতে যোগ দেননি। যুদ্ধ শুরু হলে সদ্য বিবাহিত স্ত্রীকে ঘরে রেখে অংশগ্রহণ করেন যুদ্ধে। প্রতিরোধযুদ্ধ শেষে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের অধীনে যুদ্ধ করেন। ছাতক, গোয়াইনঘাটসহ আরও কয়েক স্থানে বীরবিক্রমে যুদ্ধ করেন। ১৯৭১ সালের ২৮ নভেম্বর। সিলেট জেলার গোয়াইনঘাট উপজেলার রাধানগরে। মুক্তিযুদ্ধের চূড়ান্ত পর্যায়ে পাকিস্তান সেনাবাহিনীর সঙ্গে মুক্তিবাহিনীর কয়েক দিন ধরে যুদ্ধ হয়। রাধানগরে পাকবাহিনীর প্রতিরক্ষা অবস্থান ছিল বেশ শক্তিশালী। প্রতিরক্ষায় নিয়োজিত ছিল দুর্ধর্ষ প্রকৃতির ৩১ পাঞ্জাব রেজিমেন্ট ও টসি ব্যাটালিয়ন। ২৭ নভেম্বর মুক্তিবাহিনী এককভাবে রাধানগরে আক্রমণ করে এবং সাহসিকতার সঙ্গে যুদ্ধ করে রাধানগরের পাকিস্তান সেনাবাহিনীর প্রতিরক্ষা অবস্থান দখল করে নেন। এই যুদ্ধে নূরুল হকসহ বেশির ভাগ মুক্তিযোদ্ধা অসীম সাহস ও বীরত্বের সাথে অংশগ্রহণ করেন। ২৮ নভেম্বর সকালে পাকিস্তান সেনাবাহিনী আর্টিলারি গোলাবর্ষণ করে সেখানে পাল্টা আক্রমণ চালায়। সকাল ৭টা বেজে ১০ মিনিটের সময় প্রতিটি প্লাটুন এবং সেকশনকে পাকিস্তানিদের যেকোনো ধরনের প্রতিহামলা প্রতিহত করার জন্য প্রস্তুত করে নির্বাচিত কমান্ডপোস্ট এলাকায় অবস্থান করছিল মুক্তিযোদ্ধারা। ৮টার দিকে পাকিস্তানিদের প্রতীক্ষিত পালটা হামলা শুরু হয়ে গেল। প্রথমেই প্রায় ১৫ মিনিট ধরে পাকিস্থানিরা একের পর এক মুক্তিযোদ্ধাদের অবস্থানের ওপর গোলা নিক্ষেপ করছিল। পাকিস্তানিদের গোলা নিক্ষেপের গতি ভীষণ । কিন্তু মুক্তিযোদ্ধাদের দখলীকৃত পাকিস্তানিদের বাংকারগুলো ভীষণ মজবুত ছিল । এর ফলে আর্টিলারি গোলা কাঙ্ক্ষিত ক্ষতি করতে পারছিল না। হঠাৎ একটি গোলা এসে কমান্ডপোস্টের বাঁশঝাড়টির অধিকাংশ বাঁশই টুকরো করে ছিন্নভিন্ন করে ফেলে। এ সময় নূরুল হকের দেহটিও টুকরো টুকরো হয়ে চারদিক ছড়িয়ে-ছিটিয়ে যায়। শরীর খণ্ডবিখণ্ড হয়। তখন নূরুল হক গোলার আঘাতে শহীদ হন। এ সময় তিনি তার অধিনায়ক এস আই এম নূরুন্নবী খান (বীর বিক্রম) এর কাছেই ছিলেন। বীর উত্তম এই নিবন্ধে দৈনিক প্রথম আলোতে ০৫-০১-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)। "দৈনিক প্রথম আলো, "তোমাদের এ ঋণ শোধ হবে না" | তারিখ: ০৫-০১-২০১২"। ২০১৯-০৫-১১ তারিখে মূল থেকে আর্কাইভ করা। সংগ্রহের তারিখ ২০১৪-০৪-০৭।  ২ (মার্চ ২০১৩)। একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। পৃষ্ঠা ২৫। আইএসবিএন 9789849025375।